Diari Oficial de la Generalitat Valenciana


Sumari del DOGV 2681, del 05-02-1996 (1996/837404)

RESOLUCIÓ conjunta de 16 de novembre de 1995, de les conselleries d'Economia i Hisenda i de Sanitat i Consum, per la qual s'estableix l'adscripció funcional del personal de la Unitat del Registre de Mortalitat a la Conselleria d'Economia i Hisenda.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2681

Data del DOGV
:   05-02-1996

Secció del DOGV
:   ALTRES DISPOSICIONS

Número del document
:   1996/837404


Data del document
:   16-11-1995

Organisme emissor
:   Conselleria d'Economia i Hisenda

Tipus de document
:   Resolució

RESOLUCIó conjunta de 16 de novembre de 1995, de les conselleries d'Economia i Hisenda i de Sanitat i Consum, per la qual s'estableix l'adscripció funcional del personal de la Unitat del Registre de Mortalitat a la Conselleria d'Economia i Hisenda.   
La Conselleria d'Economia i Hisenda té la representació de la Generalitat Valenciana davant les altres administracions públiques en matèria d'elaboració d'estadístiques, i la competència per a subscriure amb aquelles convenis de cooperació, facultat reconeguda en l'article 10.2 de la Llei 5/1990, de 7 de juny, d'Estadística de la Comunitat Valenciana i en l'article 18.2 del Decret 11/1991, pel qual s'aprova el Reglament de la Llei d'Estadística de la Comunitat Valenciana.  
En virtut d'aquestes competències s'estableixen relacions de col·laboració amb l'Institut Nacional d'Estadística per a l'elaboració de l'estadística de defuncions del moviment natural de població, considerada d'especial rellevància per a la planificació i l'establiment de polítiques sanitàries.  
Per tal d'aconseguir i mantenir els fins d'eficàcia i eficiència de l'administració, i de complir l'article 13 de la llei esmentada quant a principis d'objectivitat, correcció tècnica i secret estadístic, i a fi de garantir el que sobre això disposen els articles 20, 21 i 22 i l'article 35.1 del seu reglament, i no pertorbar l'exercici i les garanties exigides per la normativa legal es considera convenient l'adscripció funcional del personal de la Unitat de Registre de Mortalitat, orgànicament en la Direcció General de Salut Pública de la Conselleria de Sanitat i Consum, a l'Institut Valencià d'Estadística de la Direcció General d'Economia de la Conselleria d'Economia i Hisenda. Per tot això, resolem:  
Primer  
Adscriure funcionalment la Unitat de Registre de Mortalitat a la Conselleria d'Economia i Hisenda, Institut Valencià d'Estadística.  
Segon  
La Conselleria d'Economia i Hisenda establirà els criteris tècnics que afecten l'elaboració d'aquesta estadística, d'acord amb les directrius que marcaran conjuntament les dues conselleries i respectant el que disposa el conveni subscrit amb l'Institut Nacional d'Estadística  
València, 16 de novembre de 1995.- El conseller d'Economia i Hisenda: José Luis Olivas Martínez.- El conseller de Sanitat i Consum: Joaquin Farnós Gauchía.